হতে পারে আমরা গরীব, কিন্তু এই চিরসবুজ ভূখণ্ডের অধিবাসী কখনই আগত কাউকে স্বাগত না জানিয়ে থাকেনি। হাজার হাজার বছর ধরে এখানে যেই এসেছে, তাকেই সাদরে গ্রহণ করেছে এই গাঙ্গেয় বদ্বীপ। মাত্র দুই মাসে এত বিপুল সংখ্যক মানুষের জন্য বসতি, পানি, খাদ্য, বস্ত্র, শীতবস্ত্র, স্যানিটেশন এমন কিছু নেই যার ব্যবস্থা করা হয়নি। এই অসম্ভব কাজটি সম্ভব করেছেন দেশের প্রশাসন, সেনা, পুলিশসহ সকল স্তরের জনগণ, তাদের সবটুকু ঢেলে দিয়ে। আমার জীবনের সবচেয়ে বর্ণাঢ্য অভিজ্ঞতাগুলোর একটা হল এই ক্যাম্পে সাময়িক সংযুক্তি।